**BIOPSI/CYTOLOGI**

**Biopsi /cytologi** for å avklare diagnosen er kun aktuelt hos pasienter som ikke er operable (44). Resektable svulster opereres vanligvis basert på bildediagnostikk, uten perkutan vevsprøve. Perkutan biopsi må også unngås dersom down-sizing og ny resektabilitetsvurdering kan være aktuelt på grunn av risiko for implantasjonsmetastaser.

Celle- eller vevsprøve (FNAC eller biopsi) for morfologisk bekreftelse av malign sykdom i primærtumor eller metastase er nødvendig før oppstart av kjemoterapi eller strålebehandling.

Kilde: Nasjonalt handlingsprogram med retningslinjer for diagnostikk, behandling og oppfølging av pasienter med pancreaskreft, 08. januar 2015 3. utgave.